
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 37  
                                                             din 28 martie 2024
privind desfășurarea evenimentului ”Zilele Culturii Germane” 2024 și punerea la dispoziția Forumului Democrat al Germanilor din România – Filiala Sighișoara, cu titlu gratuit, a sălii ”Barocă” și a terenului aparținând domeniului public din Cetatea Medievală (Piața Cetății și Piața Muzeului) pentru desfășurarea evenimentului în perioada 14 – 16 iunie 2024

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.279/08.03.2024 şi la Consiliul Local Sighișoara cu nr. 10.679/19.03.2024, de referatul de aprobare, înregistrat cu nr. 9.281/08.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 

Având în vedere adresa Forumului Democrat al Germanilor din România – Filiala Sighișoara cu nr. 3/07.02.2024, înregistrată la Municipiul Sighişoara cu nr. 5.733/12.02.2024, prin care solicită sprijin pentru organizarea în Municipiul Sighișoara a evenimentului ”Zilele Culturii Germane”, în perioada 14 – 16 iunie 2024, constând în punerea la dispoziție, cu titlu gratuit, a sălii ”Barocă” din cadrul primăriei, în data de 14.06.2024, între orele 16.00 – 20.00 și în data de 15.06.2024, între orele 15.00 – 19.00 în vederea susținerii unor sesiuni de prelegeri și a terenului aparținând domeniul public din Cetatea Medievală, respectiv Piața Muzeului, în data de 14.06.2024, între orele 16.00 – 18.00 pentru desfășurarea deschiderii festive a evenimentului și Piața Cetății, în data de 16.06.2024, între orele 14.00 – 17.00, unde vor avea loc diferite manifestări culturale în cadrul evenimentului;

Ținând cont de faptul că, ecourile după edițiile precedente au fost pozitive, astfel încât manifestarea a completat în mod fericit calendarul evenimentelor culturale din municipiul nostru și ținând cont că, acest eveniment s-a desfășurat încă de la primele ediții sub auspiciile municipalității, precum și impactul major pe care acest eveniment îl are în promovarea imaginii Sighișoarei, apreciem oportună asigurarea continuității acestuia;

Văzând prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Biroului Logistic și Administrativ și al Serviciului Evidența Patrimoniului și Fond Locativ, înregistrat cu nr. 9.280/08.03.2024, prin care se propune şi se justifică oportunitatea organizării evenimentului „Zilele Culturii Germane” 2024, în perioada 14 – 16 iunie 2024, constând în punerea la dispoziție, cu titlu gratuit, a sălii ”Barocă” din cadrul primăriei, în data de 14.06.2024, între orele 16.00 – 20.00 și în data de 15.06.2024, între orele 15.00 – 19.00 în vederea susținerii unor sesiuni de prelegeri și a terenului aparținând domeniul public din Cetatea Medievală, respectiv Piața Muzeului, în data de 14.06.2024, între orele 16.00 – 18.00 pentru desfășurarea deschiderii festive a evenimentului și Piața Cetății, în data de 16.06.2024, între orele 14.00 – 17.00, unde vor avea loc diferite manifestări culturale în cadrul evenimentului;
 Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „d” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
        H O T Ă R Ă Ş T E:

Art. 1. (1) Se aprobă desfășurarea evenimentului ”Zilele Culturii Germane”, organizat de Forumul Democrat al Germanilor din România – Filiala Sighișoara, în perioada 14 – 16 iunie 2024.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, respectiv Piața Cetății și Piața Muzeului, potrivit planului de situație, anexa nr. 1 la prezenta hotărâre. 
Art. 2. Se aprobă punerea la dispoziție, cu titlu gratuit, a sălii ”Barocă” din cadrul primăriei, în data de 14.06.2024, între orele 16.00 – 20.00 și în data de 15.06.2024, între orele 15.00 – 19.00, către Forumul Democrat al Germanilor din România – Filiala Sighișoara, în vederea organizării unor sesiuni de expuneri, discuții, prelegeri, din cadrul evenimentului „Zilele Culturii Germane” 2024.

Art. 3. Se aprobă punerea la dispoziție, cu titlu gratuit, a terenului aparținând domeniul public din Cetatea Medievală, respectiv Piața Muzeului, în data de 14.06.2024, între orele 16.00 – 18.00 și Piața Cetății, în data de 16.06.2024, între orele 14.00 – 17.00, către Forumul Democrat al Germanilor din România – Filiala Sighișoara, în vederea desfășurării deschiderii festive și a activităților culturale din cadrul evenimentului „Zilele Culturii Germane” 2024, potrivit planului de situaţie, anexa nr. 1 la prezenta hotărâre.  

Art. 4. (1) Activitatea demonstrativă și interactivă în cadrul evenimentului se va desfășura numai în zona din perimetrul de desfășurare al evenimentului. 

(2) Activități de comerț sau prestări servicii, pe lângă activitățile demonstrative și interactive, în cadrul evenimentului, sunt strict interzise.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Biroul Logistic și Administrativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Compartimentul Centrul Național de Informare și Promovare Turistică, Serviciul Public Poliţia Locală din cadrul Municipiului Sighișoara și Forumul Democrat al Germanilor din România – Filiala Sighișoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fondul Locativ;

  1 ex. Serviciul Relaţii Publice și Comunicare;

  2 ex. Biroul Logistic și Administrativ;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Compartimentul Centrul Național de Informare și Promovare Turistică;

  1 ex. Serviciul Public Poliţia Locală;

  1 ex. Forumul Democrat al Germanilor din România – Filiala Sighișoara.

18 ex.  

B.A.

